Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7585

f) 29*egy listát arról, hogy mit tekintenek majd a hópad legkisebb jelentendő magasságának, minden repülőtéren/helikopter repülőtéren, ahol a jelentést el fogják kezdeni. 7.2. Általános előírások 7.2.1. Az AIC-t nyomtatott formában kell kiadni. Megjegyzés.- A kiadott anyag szöveget és ábrákat egyaránt tartalmazhat. 7.2.1.1. A kiadó Államnak kell kiválasztania azt az AIC-t, melyet nemzetközi szétosztásra szánnak. 7.2.1.2. Minden AIC-nek egy sorszámot kell adni, mely sorszámoknak folytatólagosaknak kell lenniük, és a naptári éven kell alapuljanak. 7.2.1.3. Ha az AIC-ket több, mint egy sorozatban osztják szét, minden sorozatot egyedi betűjelzéssel kell ellátni. 7.2.1.4. Ajánlás.- Ahol az érvényben lévő AIC-k nagy száma elegendő ahhoz, hogy az azonosításra ilyen formában kerüljön sor, az egyes AIC témakörök tárgy szerinti megkülönböztetésére és azonosítására lehetőség szerint szín szerinti kódolást kell alkalmazni. Megjegyzés.- Az AIC- k tárgy szerinti szín-kódolására vonatkozó tájékoztató anyag a Légiforgalmi Tájékoztató Szolgálatok Kézikönyvében (Aeronautical Information Services Manual - Doc 8126) található. 7.2.2. Legalább évente egyszer, az AIC-kkel azonos címekre történő kiosztással, ellenőrző jegyzéket kell kiadni az érvényben lévő AIC-kről. 7.3. Szétosztás, kiosztás A nemzetközi szétosztásra szánt AIC-k számára az Államoknak ugyanazt a kiosztást kell biztosítaniuk, mint az AIP-jük esetén.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes